**Szombathely Megyei Jogú Város Önkormányzata Közgyűlésének**

**….../2025. (………...) önkormányzati rendelete**

**a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosításáról**

[1] Az elmúlt évben tapasztalható árváltozások a lakosság különböző csoportjait jövedelmük nagysága, fogyasztási szokásaik eltérései miatt nem egyformán érintették, különösen nehéz helyzetbe kerültek azok, akik lakhatásukat albérletben kénytelenek megoldani. A nem önkormányzati lakásban lakók bérleti díj támogatása jogosultsági körének és feltételrendszerének módosítását a bérleti díjak jelentős megemelkedése indokolja.

[2] Szombathely Megyei Jogú Város Önkormányzatának Közgyűlése a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 2. mellékletében kapott felhatalmazás alapján az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában meghatározott feladatkörében eljárva, a bérlők és bérbeadók településen működő érdekképviseleti szervezete véleményének kikérésével a következőket rendeli el:

**1. §**

(1) A lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet (a továbbiakban: Rendelet) 78. § (1) bekezdés b) pontja helyébe a következő rendelkezés lép:

*(Bérleti díj támogatást igényelhet, akinél az alábbi feltételek együttesen fennállnak:)*

„*b)* a havi bérleti díj nem haladja meg

*ba)* 39 m2-es, vagy ennél kisebb lakás esetén: 3.700,- Ft/m2/hónap,

*bb)* 39 m2-nél nagyobb lakás esetén: 2.900,- Ft/m2/hónap összeget,”

*[A bérleti díj támogatás megállapítása során jövedelmen az Szt. 4. § (1) bekezdés a) pontja szerinti jövedelmet kell érteni.]*

(2) A Rendelet 78. § (1) bekezdés c) pont ca) és cb) alpontja helyébe a következő rendelkezések lépnek:

*(Bérleti díj támogatást igényelhet, akinél az alábbi feltételek együttesen fennállnak:
a lakásban együtt élők kérelem benyújtását megelőző hónapban elért egy főre jutó havi jövedelme eléri a nyugdíjminimum 80%-át, és)*

„*ca)* akinek egy vagy két fős háztartásában az egy főre jutó havi jövedelem nem haladja meg az öregségi nyugdíj mindenkori legkisebb összegének 680%-át,

*cb)* akinek 3 vagy több fős háztartásában az egy főre jutó jövedelem nem haladja meg az öregségi nyugdíj mindenkori legkisebb összegének 470%-át,”

*[A bérleti díj támogatás megállapítása során jövedelmen az Szt. 4. § (1) bekezdés a) pontja szerinti jövedelmet kell érteni.]*

**2. §**

A Rendelet 79. § (1) bekezdése helyébe a következő rendelkezés lép:

„(1) Az igénylők részére megállapított támogatás havi összege, amennyiben

*a)* a háztartás egy főre jutó havi jövedelme

*aa)* 22.800,- Ft és 100.000,- Ft között van, 40.000,- Ft,

*ab)* 100.001,- Ft és 160.000,- Ft között van, 30.000,- Ft,

*ac)* 160.001,- Ft vagy annál magasabb, 20.000,- Ft,

*b)* az igénylő egyedül élő és öregségi nyugdíjban részesül, 60.000,- Ft.”

**3. §**

Hatályát veszti a Rendelet

*a)* 79. § (2) és (3) bekezdése,

*b)* 5. melléklet 2. pontja.

**4. §**

Ez a rendelet a kihirdetését követő napon lép hatályba.

**5. §**

E rendelet rendelkezéseit a hatálybalépésekor folyamatban lévő ügyekben is alkalmazni kell. Ha az e rendelet hatálybalépését megelőzően megállapított nem önkormányzati tulajdonban lévő lakásban lakók bérleti díj támogatásának havi összege a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet 79. § (1) bekezdésében foglalt összeget nem éri el, a polgármester az e rendelet hatálybalépését követő 30 napon belül a támogatás összegét felülvizsgálja, és a támogatás megállapításának kezdő napjától a támogatás havi összegét a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet 79. § (1) bekezdésében foglaltak alapján állapítja meg.

|  |  |
| --- | --- |
| **/: Dr. Nemény András :/polgármester** | **/: Dr. Károlyi Ákos :/jegyző** |